Общинска Избирателна Комисия Стражица

**П Р О Т О К О Л**

**№ 2**

На 05 септември 2019 г. се проведе заседание на Общинска избирателна комисия Стражица при следния

Д н е в е н р е д:

1. Проект на решение за определяне на срок за подаване на документи за регистрация на партии, коалиции, местни коалиции и инициативни комитети в Общинска избирателна комисия Стражица

*Докладва: К. Трифонова*

1. Разни

Присъстваха : ***Денка Костова, Илияна Петрова, Клара Трифонова, Елена Йорданова, Боянка Николова, Илия Илиев, Мария Дякова, Надка Стоянова, Георги Гурсов, Дочка Петрова, Валентина Байчева, Маринела Радева; отсъства- Марияна Кръстева;***

Заседанието бе открито в 17,00 ч. и председателствано от госпожа Илияна Петрова – зам. председател на комисията.

ЗАМ. ПРЕДС. И. Петрова: Добър ден колеги. Откривам заседанието на Общинската избирателна комисия. По дневния ред има ли желаещи да се включат?

Клара Трифонова: Госпожа зам. председател да бъда включена в точка разни.

Процедура по гласуване на дневния ред. Гласували **12** членове на ОИК: **за – 12** : (***Денка Костова, Илияна Петрова, Клара Трифонова, Елена Йорданова, Боянка Николова, Илия Илиев, Мария Дякова, Надка Стоянова, Георги Гурсов, Дочка Петрова, Валентина Байчева, Маринела Радева),* против- няма.**

ЗАМ. ПРЕДС. И. Петрова: По точка първа от дневния ред *Проект на решение за определяне на срок за подаване на документи за регистрация на партии, коалиции, местни коалиции и инициативни комитети в Общинска избирателна комисия Стражица*

Госпожо Трифонова заповядайте.

Клара Трифонова: Уважаеми колеги, на Вашето внимание представям проект на решение, относно определяне на срок за подаване на документи за регистрация на партии, коалиции, местни коалиции и инициативни комитети в Общинска избирателна комисия Стражица за участие в изборите за общински съветници и за кметове на 27 октомври 2019 г.

На основание чл. 87, ал. 1, т. 12 и 13 и чл. 127 във връзка с чл. 147 до чл. 150 и чл. 151 до чл. 155 от Изборния кодекс и Решение № 936-МИ/02.09.2019 г. на ЦИК, Общинска избирателна комисия Стражица

**Р Е Ш И:**

1. Началният срок за подаване на документи за регистрация на партии, коалиции и местни коалиции в Общинска избирателна комисия Стражица за участие в изборите за общински съветници и за кметове на 27 октомври 2019 г. е **13.09.2019 г.**
2. Крайният срок за подаване на документи за регистрация на партии, коалиции, местни коалиции и инициативни комитети е **16.09.2019 г., 17:00 ч.**
3. Документи се приемат всеки календарен ден от **9:00 до 17:00 часа.**

Когато при проверка на представените документи се установят непълноти или несъответствия, ОИК дава незабавно указания за отстраняването им в срок до три дни от съобщаването, но не по-късно от крайния срок за регистрация 16.09.2019 г.

Решението подлежи на обжалване в три дневен срок от неговото обявяване пред ЦИК.

ЗАМ. ПРЕДС. И. Петрова: Колеги, чухте предложението. Имали други предложения? Няма.

Процедура по гласуване.

Гласували **12** членове на ОИК: **за – 12** : (***Денка Костова, Илияна Петрова, Клара Трифонова, Елена Йорданова, Боянка Николова, Илия Илиев, Мария Дякова, Надка Стоянова, Георги Гурсов, Дочка Петрова, Валентина Байчева, Маринела Радева),* против- няма.**

Номер на решението №7-МИ

ЗАМ. ПРЕДС. И. Петрова: По точка втора от дневния ред – *Разни.*

Заповядайте госпожо Трифонова.

Клара Трифонова: Уважаеми колеги, съгласно чл. 87, ал. 2 от ИК във връзка Решение №848/28.08.2019 г. на ЦИК, което гласи, че екземплярите от решенията, от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции. Предлагам да определим четирима колеги, които да следят за изпълнението на указанията, с които Ви запознах, а именно Валентина Байчева, Илия Илиев, Дочка Петрова, Боянка Николова.

Процедура по гласуване.

Гласували **12** членове на ОИК: **за – 12** : (***Денка Костова, Илияна Петрова, Клара Трифонова, Елена Йорданова, Боянка Николова, Илия Илиев, Мария Дякова, Надка Стоянова, Георги Гурсов, Дочка Петрова, Валентина Байчева, Маринела Радева),* против- няма**

ЗАМ. ПРЕДС. И. Петрова: Колеги, поради изчерпването на дневния ред, закривам днешното заседанието и насрочвам следващото заседание за утре, 09 септември 2019 г., в 17,00 ч.

(Закрито в 18:00 ч.)

ЗАМ. ПРЕДСЕДАТЕЛ:

Илияна Петрова

СЕКРЕТАР:

Клара Трифонова